(5 ก.ย.) ศาลเยาวชนและครอบครัวกลาง สนามหลวง ได้ไต่สวนคำร้องที่ น.ส.ภัสสรา เรืองวงศ์ หรือน้องทราย อายุ 16 ปี นักแสดงวัยรุ่นค่ายสหมงคลฟิล์ม มอบอำนาจให้นางนุชนาฏ เรืองวงศ์ มารดา เป็นโจทก์ยื่นฟ้อง นาย ทิมโมตี้ ไมเคิล ยัง หรือ "ทิม ยัง" บิดาของนักร้องสาว "ทาทา ยัง" เป็นจำเลย ในความผิดเรื่องการรับรองบุตร โดยขอให้นายทิม ยัง จดทะเบียนรับรอง น.ส.สุภัสสรา เป็นบุตร ตามกฎหมายการนัดไต่สวนวันนี้ (5 ก.ย.) นางนุชนาฏ มารดาน้องทรายเป็นพยานขึ้นเบิกความ ยืนยันรายละเอียดตามคำร้องขอให้มีการจดทะเบียนรับรองบุตร ขณะที่นายทิม ยัง ได้มอบอำนาจทนายความ เดินทางยื่นคำร้องขอคุ้มครองชั่วคราวขอให้ศาลมีคำสั่งห้ามไม่ให้ฝ่ายโจทก์ให้สัมภาษณ์ต่อสื่อมวลชนเกี่ยวกับคดีนี้จนกว่าจะ มีการตรวจพิสูจน์ยืนยันความสัมพันธ์ทางสายเลือด (ดีเอ็นดี)ทั้งนี้ศาลพิจารณาคำร้องแล้ว จึงมีคำสั่งให้ไต่สวนนายทิม ยัง เกี่ยวกับคำร้องขอคุ้มครองชั่วคราว ในวันที่ 19 ก.ย. นี้ เวลา 09.00 น.
โจทก์ยื่นฟ้องนายทิมโมตี้ ไมเคิล ยัง หรือ "ทิม ยัง" ในคดีการรับรองบุตร มีชื่อว่าอะไร 
น.ส.ภัสสรา เรืองวงศ์